《送庐陵李宰养直之官兼呈刘寺簿四首》
宋代·彭龟年

入仕不为宰，无异面墙壁。
如何今世人，指作富贵厄。
区区为身谋，反谓第一策。
皇皇百里民，谁为访休戚。
澡身有至理，面垢吾能索。
负北肤所受，非人孰湔涤。
诗人有良玉，犹藉他山石。
况复吾所师，且喜得亲炙。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。